**PREKIŲ VIEŠOJO PIRKIMO–PARDAVIMO SUTARTIS**

2022 m. d. Nr.

Vilnius

**Lietuvos Respublikos vidaus reikalų ministerijos Medicinos centras** (toliau – **Pirkėjas**), atstovaujamas direktoriaus Mariaus Buitkaus, ir **UAB „Roche Lietuva“** (toliau – **Pardavėjas, Tiekėjas**), atstovaujama prokūristų Dalimir Žurek pagal 2018 m. spalio 5 d. prokūrą ir Genovaitės Voverienės pagal 2020 m. gegužės 15 d. prokūrą, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos viešojo pirkimo komisijos 2022 m. lapkričio 14 d.posėdžio protokolu Nr. P-TVŪD-105, sudaro šią prekių viešojo pirkimo–pardavimo sutartį (toliau – Sutartis).

**1. SUTARTIES DALYKAS**

1.1. Pardavėjas įsipareigoja Sutartyje nustatytomis sąlygomis ir tvarka tiekti Pirkėjui nuosavybės teise reagentus ir pagalbines priemones biocheminiam analizatoriui (toliau – prekės) bei suteikti analizatorių panaudos teise (IV pirkimo objekto dalis (toliau – IV POD)), kurių maksimalus kiekis ir specifikacija nurodyti Sutarties priede – „Techninė specifikacija“ (toliau – Sutarties priedas), o Pirkėjas įsipareigoja priimti Sutarties ir Sutarties priedo reikalavimus atitinkančias prekes bei sumokėti už jas Sutartyje nustatytomis sąlygomis ir tvarka.

1.2. Sutarties dalykas apima prekių pirkimą–pardavimą, prekių pristatymą, įrangos įdiegimą, panaudai perduotų analizatorių techninį aptarnavimą ir remontą, personalo apmokymą.

1.3. Jei Sutartyje nurodytos prekės taptų nebegaminamos arba prekių nebūtų galima įsigyti rinkoje ir Pardavėjas pateikia tai įrodančius dokumentus, Pirkėjui raštu išreiškus tam sutikimą, nekeičiant Sutarties kainos, Pardavėjas gali pristatyti kito modelio ir/ar gamintojo prekes su sąlyga, kad naujas prekių modelis atitiks Sutartyje keliamus reikalavimus ir bus pristatomas už tą pačią kainą. Šiuo atveju atskiras susitarimas dėl Sutarties pakeitimo nėra pasirašomas, o Pardavėjo pateikti dokumentai ir raštai, patvirtinantys kito prekių modelio atitikimą Sutarties reikalavimams bei išreiškiantys Pirkėjo sutikimą, laikomi neatskiriama Sutarties dalimi.

**2. SUTARTIES KAINA IR ATSISKAITYMO TVARKA**

2.1. Sutarties kaina – iki **49 444,88 Eur (keturiasdešimt devynių tūkstančių keturių šimtų keturiasdešimt keturių eurų aštuoniasdešimt aštuonių centų),** įskaitant 5 (penkių) procentų pridėtinės vertės mokestį (toliau – PVM) (47 090,36 Eur be PVM, PVM – 2 354,52 Eur). Detalios prekių vienetų kainos/įkainiai nurodyti Pardavėjo pasiūlymo techninėje specifikacijoje (pridedama).

2.2. Į Sutarties kainą/prekių vienetų kainas (įkainius) įskaitomi visi mokesčiai ir rinkliavos, prekių ir įrangos pristatymo, įrangos įdiegimo, darbuotojų apmokymo dirbti su pateikta įranga išlaidos, panaudai perduotų analizatorių techninis aptarnavimas ir remontas per visą panaudos sutarties galiojimo laikotarpį bei visos kitos išlaidos, susijusios su tinkamu Sutarties vykdymu (įskaitant ir sąskaitų faktūrų teikimo elektroniniu būdu išlaidas).

2.3. Sutarties kaina/prekių vienetų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Prekių perdavimas ir priėmimas įforminamas prekių perdavimo–priėmimo aktu, kuris Sutartyje nustatyta tvarka pasirašomas Pardavėjo ir Pirkėjo, atlikus Pardavėjo pristatytų prekių kiekio ir kokybės patikrinimą, ir tik dėl tokių prekių, kurios atitinka Sutartyje ir Sutarties priede nurodytus reikalavimus. Prekių priėmimo-perdavimo aktas pasirašomas 2 (dviem) vienodą juridinę galią turinčiais egzemplioriais. Šalių pasirašytas prekių priėmimo-perdavimo aktas yra pagrindas PVM sąskaitai faktūrai išrašyti.

2.5. Už tinkamai ir faktiškai pristatytas Sutarties ir Sutarties priedo reikalavimus atitinkančias prekes bei įvykdytus kitus Sutartyje numatytus reikalavimus, Pirkėjas su Pardavėju atsiskaito mokėjimo pavedimu, pinigus pervesdamas į Pardavėjo sąskaitą ne vėliau kaip per 30 (trisdešimt) kalendorinių dienų nuo prekių perdavimo–priėmimo akto pasirašymo ir teisingos PVM sąskaitos faktūros gavimo dienos. Vykdant Sutartį, PVM sąskaitos faktūros / sąskaitos faktūros turi būti teikiamos elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Pardavėjui nepateikus PVM sąskaitos faktūros / sąskaitos faktūros elektroniniu būdu, Pirkėjas turi teisę nevykdyti mokėjimo.

2.6. Sutarties kaina/prekių vienetų kainos (įkainiai) Sutarties galiojimo laikotarpiu turi būti perskaičiuojama/os (didinama/os ar mažinama/os) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai/prekių vienetų kainoms (įkainiams). Šalims raštu susitarus ir ne vėliau kaip iki prekių perdavimo–priėmimo akto pasirašymo dienos, perskaičiuojama tik ta Sutarties kainos dalis/prekių vienetų kainų (įkainių) dalis, kuriai/ioms turėjo įtakos PVM tarifas ir tik pasikeitusio mokesčio dydžiu. Sutarties kainos/prekių vienetų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja Pardavėjas, kreipdamasis į Pirkėją raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/prekių vienetų kainoms (įkainiams). Pirkėjas taip pat turi teisę inicijuoti Sutarties kainos/prekių vienetų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos/prekių vienetų kainų (įkainių) perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina/prekių vienetų kainos (įkainiai) bei šio perskaičiavimo įsigaliojimo sąlygos.

2.7. Sutarties kainos/prekių vienetų kainų (įkainių) perskaičiavimas dėl kitų mokesčių pasikeitimo ir (ar) bendro kainų lygio kitimo nebus atliekamas.

2.8. Sutarties Prekių įkainis gali būti perskaičiuojamas dėl Lietuvos statistikos departamento skelbiamo Vartotojų kainų indekso (pasirenkamas „Sveikata“ → „Medicinos gaminiai, aparatai ir įranga“) (toliau – Indekso) padidėjimo arba sumažėjimo. Perskaičiavimas atliekamas ne anksčiau kaip po 6 (šešių) mėnesių nuo Sutarties sudarymo momento, jeigu Indekso pokytis yra didesnis (arba mažesnis) negu 10 (dešimt) procentų lyginant perskaičiavimo momentu skelbiamą naujausią Indeksą su paskutinio perskaičiavimo metu taikytu Indeksu arba pasiūlymo pateikimo mėnesio Indeksu, kai perskaičiavimas atliekamas pirmą kartą. Perskaičiavimas atliekamas per 10 darbo dienų nuo perskaičiavimą inicijuojančios Šalies prašymo pateikimo dienos, sudarant Sutarties Šalių pasirašytą papildomą susitarimą prie Sutarties, kuris tampa neatsiejama Sutarties dalimi. Kaina perskaičiuojama (indeksuojama arba sumažinama) pagal Indekso pokyčio koeficientą, kuris apskaičiuojamas pagal formulę:

IPk = (IPb / IPr)

Pateiktoje formulėje:

IPk – Indekso pokyčio koeficientas

IPb – Indeksavimo laikotarpio pabaigos indeksas

IPr – Indeksavimo laikotarpio pradžios indeksas

2.8.1. Sutarties šalis, inicijuojanti Sutarties Prekių fiksuotų įkainių peržiūrą Sutarties 2.7 punkte nustatytu atveju, turi pateikti Lietuvos statistikos departamento skelbiamą kainų indeksą įrodantį dokumentą, patvirtinantį panašių prekių įkainio lygio pokytį.

2.8.2. Perskaičiuotas prekių įkainis taikomas toms Prekėms, kurios bus tiekiamos po Šalių pasirašyto susitarimo įsigaliojimo dienos.

2.9. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Pirkėjas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nepristatytų prekių pirkimo ir privalo apie tai informuoti Pardavėją. Esant valstybės piniginių išteklių išdavimo ribojimo situacijai ir Pirkėjui atsisakius dar nepristatytų prekių, Pirkėjui nėra taikomos jokios sankcijos, kylančios iš sutartinių įsipareigojimų nevykdymo.

2.10. Sutarties kainai apskaičiuoti taikomas kainodaros būdas:fiksuotas įkainis.

**3. ŠALIŲ ĮSIPAREIGOJIMAI**

3.1. Pardavėjas įsipareigoja:

3.1.1. pagal Pirkėjo faktinį poreikį (pagal vienkartinius faktinius užsakymus) nuo Sutarties įsigaliojo dienos be papildomo mokesčio savo transportu teikti Sutarties ir Sutarties priede nustatytus reikalavimus atitinkančias prekes iki kol bus išnaudota maksimali Sutarties kaina, atitinkamai maksimalūs techninėje specifikacijoje (Sutarties priede) nurodyti prekių kiekiai, bet ne ilgiau kaip 12 (dvylika) mėnesių adresu: Lietuvos Respublikos vidaus reikalų ministerijos Medicinos centras, Žygimantų g. 8, 01102 Vilnius, laikantis šių pristatymo reikalavimų:

3.1.1.1. be papildomo mokesčio (nemokamai) pristatyti analizatorius panaudai, juos pajungti ir darbuotojus apmokyti dirbti su pateikta įranga – ne vėliau kaip per 14 (keturiolika) kalendorinių dienų nuo Sutarties įsigaliojimo dienos;

3.1.1.2. be papildomo mokesčio (nemokamai), nepriklausomai nuo užsakomo prekių kiekio, užtikrinant prekių gamintojo nurodytas transportavimo sąlygas, pristatyti Sutartyje ir Sutarties priede nustatytus reikalavimus atitinkančias prekes (reagentus ir kitas pagalbines priemones) ne vėliau kaip per 5 (penkias) darbo dienas nuo Pirkėjo užsakymo pateikimo Pardavėjui el. paštu dienos. Pirkėjas užsakymus teiks kas du mėnesius, t. y. užsakinės prekes dviems mėnesiams, kaip numatyta Sutarties 3.5.2 papunkčio sąlygoje;

3.1.2. pristatyti prekes, atitinkančias Sutarties priede nurodytą prekių būklę, užtikrinant atitiktį tokios rūšies ir tokio naudojimo laiko daiktams įprastai keliamiems reikalavimams, garantuoti tinkamą parduodamų prekių kokybę, taip pat suteikti prekių gamintojo garantiją, kurios terminas negali būti trumpesnis, nei reikalaujama pagal Lietuvos Respublikos teisės aktus. Prekių galiojimo terminas turi būti ne trumpesnis kaip 3 (trys) mėnesiai nuo pristatymo Pirkėjui dienos, jeigu nenurodyta kitaip Sutarties priede, t. y. techninėje specifikacijoje. Jei Sutarties priede nurodytas ilgesnis reikalaujamas prekių minimalus garantijos terminas, prekei taikomas ne trumpesnis garantijos terminas nei nurodyta Sutarties priede. Garantinis laikotarpis pradedamas skaičiuoti nuo prekių perdavimo-priėmimo akto pasirašymo dienos;

3.1.3. kartu su prekėmis pateikti Pirkėjui visą būtiną dokumentaciją, įskaitant prekių naudojimo ir priežiūros instrukcijas su vertimu į lietuvių kalbą, bei konsultuoti Pirkėją kitais klausimais. Kartu su analizatoriais pateikti naudojimosi prietaisu instrukciją su vertimu į lietuvių kalbą bei pateikti prietaiso techninį pasą;

3.1.4. tinkamai ir faktiškai pristatęs kokybiškas prekes, atitinkančias Sutartyje ir Sutarties priede nurodytus reikalavimus, pateikti Pirkėjui pasirašytą prekių perdavimo–priėmimo aktą ir PVM sąskaitą faktūrą;

3.1.5. nekokybiškas prekes savo sąskaita atsiimti ir per susitartą laikotarpį pakeisti jas kokybiškomis ir techninius reikalavimus atitinkančiomis nuo Pirkėjo pranešimo apie prekių kokybės trūkumus gavimo dienos;

3.1.6. dalyvauti su Pirkėjo atstovu tikrinant pristatytų prekių kiekį ir kokybę;

3.1.7. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Pirkėjo paskirtu atstovu palaikymą, ir apie jį raštu informuoti Pirkėją;

3.1.8. nedelsdamas, bet ne vėliau kaip per 3 (tris) darbo dienas, raštu informuoti Pirkėją:

3.1.8.1. jei laiku negali pristatyti prekių;

3.1.8.2. apie pasikeitusius savo rekvizitus, teisinį statusą, paskirtą atstovą.

3.1.9. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.1.10. laikytis Lietuvos Respublikos civilinio kodekso bei kitų, su Pardavėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Pardavėjo specialistai, darbuotojai bei atstovai jų laikytųsi. Pardavėjas garantuoja Pirkėjui ir/ar tretiesiems asmenims nuostolių atlyginimą, jei Pardavėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Pirkėjui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.11. prekių perdavimo–priėmimo aktu perduoti Pirkėjui nuosavybės teises ir visas išimtines autoriaus turtines teises, nustatytas Lietuvos Respublikos autorių teisių ir gretutinių teisių įstatymo 15 straipsnio 1 dalyje, į visus Sutartyje nurodytus reikalavimus atitinkančius, Sutarties vykdymo metu atsiradusius, autorių teisių objektus, visam turtinių teisių galiojimo terminui ir neribodamas teritorijos nuo perdavimo–priėmimo akto pasirašymo dienos;

3.1.12. kartu su prekėmis pasiūlęs Sutarties priede pateiktus reikalavimus atitinkantį analizatorių panaudai, suteikti jį naudojimui pagal atskirą panaudos sutartį, kuriai taikomos Lietuvos Respublikos civilinio kodekso 6.629-6.643 straipsnių nuostatos, išskyrus atvejus kai Sutarties priedas ir (ar) Sutartis nenumato ko kita;

3.1.13. užtikrinti, kad kompetentingas specialistas konsultuos personalą tyrimų atlikimo vietoje, pagal Pirkėjo poreikį Sutarties galiojimo laikotarpiu.

3.2. Pirkėjas įsipareigoja:

3.2.1. patikrinęs ir įsitikinęs, kad prekės atitinka Sutartyje nustatytus reikalavimus ir kad yra įvykdyti visi kiti Pardavėjo įsipareigojimai pagal Sutartį, ne vėliau kaip per 3 (tris) darbo dienas nuo Pardavėjo pasirašyto prekių priėmimo-perdavimo akto gavimo dienos priimti tinkamas prekes ir pasirašyti prekių priėmimo-perdavimo aktą arba Pardavėjui pateikti pretenziją;

3.2.2. sumokėti už kokybiškas, Sutarties ir Sutarties priede nurodytus reikalavimus atitinkančias prekes, Sutartyje nustatyta tvarka ir sąlygomis;

3.2.3. teikti Pardavėjui Sutarčiai vykdyti pagrįstai reikalingą turimą informaciją;

3.2.4. nedelsdamas, bet ne vėliau kaip per 3 (tris) darbo dienas, raštu pranešti Pardavėjui apie pasikeitusius savo rekvizitus, teisinį statusą, paskirtą atstovą;

3.2.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo.

3.3. Jeigu Pardavėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Pardavėjas Pirkėjui įsipareigoja, kad Sutartį vykdys tik tokią teisę turintys asmenys.

3.4. Pirkėjas Sutarties galiojimo laikotarpiu neįsipareigoja įsigyti Techninėje specifikacijoje (Sutarties priede) nurodyto viso maksimalaus kiekio. Įsigyjami kiekiai negali viršyti techninėje specifikacijoje (Sutarties priede) nustatytų kiekių viršutinės ribos.

3.5. Aplinkosauginiai reikalavimai:

3.5.1. Pardavėjas turi siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, t. y. Sutarties vykdymo metu Pardavėjas įsipareigoja, kad su Sutartimi ir jos vykdymu susijusius dokumentus, įskaitant ir atsiskaitymui skirtus dokumentus, Pirkėjui pateiks elektroninėmis priemonėmis (elektronine forma), o ne spausdintus, ir kuriuos reikia pasirašyti - pasirašytus elektroniniu parašu.

3.5.2. Pardavėjas turi turėti galimybę pateikti 2 mėnesių apimties prekių kiekį. Pirkėjas mažindamas pristatymų periodiškumą siekia tausoti gamtą, siekia, kad kuo mažiau būtų teršiama aplinka (mažinamas CO2 išmetimas), todėl užsakinėja prekes dviems mėnesiams.

3.5.3. Pardavėjas turi įsipareigoti vykdyti atitinkamas aplinkos apsaugos vadybos priemones, kurios leistų sumažinti atliekų, susidarančių įrangos (analizatorių) pristatymo ir prijungimo bei remonto procese, kiekį. Įrangos (analizatorių) pristatymo ir prijungimo, remonto ir kt. atliekos turi būti renkamos, rūšiuojamos ir perduodamos tokias atliekas tvarkančiai įmonei.

3.6. Kiti Šalių įsipareigojimai nurodyti Sutarties priede.

**4. ŠALIŲ TEISĖS**

4.1. Pardavėjas turi teisę:

4.1.1. reikalauti, kad Pirkėjas priimtų Sutarties ir Sutarties priedo reikalavimus atitinkančiaskokybiškasprekes, arba atsisakyti vykdyti Sutartį, jei Pirkėjas, pažeisdamas savo įsipareigojimus, nepriima ar atsisako priimti kokybiškas prekes;

4.1.2. reikalauti iš Pirkėjo sumokėti už Sutarties ir Sutarties priedo reikalavimus atitinkančias prekes Sutartyje nurodyta tvarka, sąlygomis ir terminais.

4.2. Pirkėjas turi teisę:

4.2.1. nemokėti už prekes, jei pateikta neteisinga PVM sąskaita faktūra (kol bus išsiaiškinta su Pardavėju ir bus pateikta teisinga PVM sąskaita faktūra);

4.2.2. nustatęs trūkumus, sulaikyti apmokėjimą bei reikalauti, kad Pardavėjas neatlygintinai pašalintų trūkumus per Pirkėjo nustatytą protingą terminą ir (arba) atlygintų nuostolius, susijusius su netinkamu Sutarties vykdymu;

4.2.3. priskaičiuotų netesybų sumos dydžiu mažinti savo piniginę prievolę Pardavėjui.

4.3. Kitos Šalių teisės nurodytos Sutarties priede.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Pardavėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys. Pardavėjui taip pat tenka prekės atsitiktinio žuvimo rizika iki prekių perdavimo–priėmimo akto pasirašymo momento.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PARDAVĖJO TEISĖ PASITELKTI TREČIUOSIUS ASMENIS (SUBTIEKIMAS)** **IR TIESIOGINIS ATSISKAITYMAS**

6.1. Pardavėjas Sutarties vykdymui gali pasitelkti:

6.1.1. savo pasiūlyme nurodytus subtiekėjus;

6.1.2. kitus subtiekėjus, jeigu pasiūlymo pateikimo metu jie buvo žinomi.

6.2. Tuo atveju, jei pasiūlymo pateikimo metu Pardavėjui nebuvo žinomi kiti subtiekėjai, Pardavėjas po Sutarties įsigaliojimo įsipareigoja ne vėliau kaip likus 2 (dvi) darbo dienoms iki Sutarties ar Sutarties etapo, kurio veiklas vykdys numatomas pasitelkti subtiekėjas, vykdymo pradžios Pirkėjui privalo pranešti tuo metu žinomų subtiekėjų pavadinimus, kontaktinius duomenis ir jų atstovus. Pardavėjas privalo informuoti Pirkėją apie minėtos informacijos pasikeitimus visu Sutarties vykdymo metu. Subtiekėjo pasitelkimas nekeičia Pardavėjo atsakomybės dėl Sutarties įvykdymo.

6.3. Subtiekėjo pasitelkimas nekeičia Pardavėjo atsakomybės dėl Sutarties įvykdymo. Pardavėjas gali pakeisti subtiekėjus, jeigu sutarties vykdymo metu jie: netinkamai vykdo įsipareigojimus Pardavėjui, nepajėgūs vykdyti įsipareigojimų Pardavėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų. Apie subtiekėjų keitimą Pardavėjas iš anksto raštu turi informuoti Pirkėją, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Pardavėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui. Subtiekėjai gali būti keičiami tik gavus rašytinį Pirkėjo sutikimą.

6.4. Tiesioginis atsiskaitymas su subtiekėjais nenumatomas.

**7. SUTARTIES ĮVYKDYMO UŽTIKRINIMAS**

7.1. Jei Pardavėjas nevykdo savo sutartinių įsipareigojimų Sutartyje nurodytais terminais, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 (dviejų šimtųjų) procento dydžio delspinigius nuo laiku nepristatytų prekių kainos be PVM už kiekvieną uždelstą dieną.

7.2. Jei Pardavėjas nevykdo ar netinkamai vykdo sutartinius įsipareigojimus, nesusijusius su Sutartyje nurodytais prekių pristatymo terminais, išskyrus analizatorių pristatymo, instaliavimo ir darbuotojų apmokymo dirbti terminus, ir apie kuriuos Pardavėjas buvo raštu įspėtas, tačiau per Pirkėjo nustatytą protingą terminą nepašalino trūkumų, Pirkėjo reikalavimu Pardavėjas moka Pirkėjui 3 (trijų) procentų nuo visos Sutarties kainos be PVM dydžio baudą.

7.3. Jei Pirkėjas nevykdo savo įsipareigojimų Sutartyje numatytais terminais, Pardavėjas turi teisę, apie tai įspėjęs Pirkėją, pradėti skaičiuoti 0,02 (dviejų šimtųjų) procento dydžio delspinigius nuo laiku neįvykdytų įsipareigojimų vertės už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) darbo dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

8.3.1. Pardavėjui nustatytų sutartinių įsipareigojimų, t. y. Sutarties 3.1.1.1 papunktyje nustatyto termino įvykdymo, nesilaikymas ilgiau kaip 30 dienų;

8.3.2. Pardavėjui nustatytų sutartinių įsipareigojimų, t. y. Sutarties 3.1.1.2 papunktyje nustatyto pristatymo termino, nesilaikymas kaip nustatyta toliau - Pardavėjo pristatymo termino praleidimas, jei atskiro užsakymo terminas praleistas daugiau nei 7 (septynias) darbo dienas bei toks praleidimas Sutarties vykdymo metu užfiksuotas 2 (du) kartus;

8.3.3. netinkamos kokybės, t. y. Sutarties reikalavimų neatitinkančių prekių pateikimas, netinkamas prekių pristatymas (nesusijęs su terminais), įrangos sumontavimas ir reguliavimas, kai Pardavėjas trūkumų nepašalina per Pirkėjo nustatytą protingą terminą.

8.4. Pirkėjas turi teisę vienašališkai nutraukti Sutartį, apie tai pranešęs Pardavėjui raštu prieš 10 (dešimt) darbo dienų. Šiuo atveju Pirkėjas privalo sumokėti Pardavėjui už jau pristatytas prekes, už kurias dar nebuvo atsiskaityta. Pardavėjas turi teisę vienašališkai nutraukti Sutartį tik dėl svarbių priežasčių, apie tai pranešęs Pirkėjui raštu prieš 10 (dešimt) darbo dienų. Šiuo atveju Pardavėjas privalo visiškai atlyginti Pirkėjo patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, Lietuvos Respublikos viešųjų pirkimų įstatymo 90 straipsnio nustatytais atvejais ir tvarka bei kitų teisės aktų numatytais atvejais.

**9. KITOS SĄLYGOS**

9.1. Sutarties sąlygos Sutarties galiojimo laikotarpiu gali būti keičiamos Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

9.2. Pirkėjas atsakingu už Sutarties vykdymą asmeniu skiria Tatjaną Subočiūtę-Stuliovą, l. e. Klinikinės diagnostikos laboratorijos vedėjos pareigas (tel. 8 5 271 7019, el. p. tatjana.subociute-stuliova@vrm.lt). Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas karolis.klusevicius@vrm.lt, tel. (8 5) 271 7242) arba jo paskirtas asmuo.

9.3. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

9.4. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

9.5. Sutarčiai aiškinti ir ginčams spręsti taikoma Lietuvos Respublikos teisė.

9.6. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

9.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

9.8. Sutartis sudaryta vadovaujantis Lietuvos Respublikos civilinio kodekso, Lietuvos Respublikos viešųjų pirkimų įstatymo, pirkimo sąlygų ir Pardavėjo pasiūlymo nuostatomis.

9.9. Sutarties neatskiriamas priedas – „Techninė specifikacija“, 11 lapų.

PRIDEDAMA. Pardavėjo užpildyta pasiūlymo forma ir techninė specifikacija, 32 lapai.

**10. ŠALIŲ REKVIZITAI**

|  |  |
| --- | --- |
| **PIRKĖJAS**  **Lietuvos Respublikos vidaus**  **reikalų ministerijos Medicinos centras**  Duomenys kaupiami ir saugomi Juridinių asmenų registre, kodas 300520299  Žygimantų g. 8, 01102 Vilnius  Tel. (8 5) 271 7115  Faks. (8 5) 262 6754  El. paštas: ligonine@vrm.lt  A. s. LT87 4010 0510 0488 0840  Luminor Bank AS  Banko kodas 40100  Direktorius    Marius Buitkus | **PARDAVĖJAS**  **UAB „Roche Lietuva”**  Duomenys kaupiami ir saugomi Juridinių asmenų registre, kodas 300089404  PVM mokėtojo kodas LT100001773210  J. Jasinskio g. 16B, 03163 Vilnius  Tel. 8 5 254 6777  El. paštas: vilius.griksas@roche.com  Roche Finanz AG  DEUTSCHE BANK AG  BIC (SWIFT): DEUTDEFFVAC  SEPA PAYMENT  IBAN: DE06 1207 0070 0010 1000 00  Prokūristai  Dalimir Žurek,    Genovaitė Voverienė |